Anno Domini MDVI, die et hora s: IV idus julii venit vir venerabilis dominus et frater Henricus, confessor generalis de Nadhendall, regulariter emissus pro negociis sui monasterii tractandis cum dominis spiritualibus et temporalibus hujus regni super quibusdam possessionibus. Et in festo s. Petri ad vincula venit ejus socius iteneris, confrater ejusdem ordinis nostri dominus Matthias, qui per aliam viam navigio venit oppidum per Telgense; qui fratres assignabant nostro conventui quoddam prædium in Ölandia, quod vocatur Myklaby, quia distabat multum a monasterio eorum. Et in aliqualem recompensam dedit eis abbatissa in valore 40 vel 60 marcharum, et ante virginis Marie assumpcionem recesserunt ad propria tendentes.